stanford-oval/wikipedia huggingface dataset:
Eino Liljeroos

Eino Liljeroos vuonna 1947.
Eino Henrik Liljeroos (24. toukokuuta 1882 Tampere – 21. maaliskuuta 1977 Tampere) oli suomalainen teollisuusjohtaja. Hän oli koulutukseltaan insinööri, ja hän sai vuorineuvoksen arvon 1945 ja tekniikan kunniatohtorin arvon 1954.
Liljeroosin vanhemmat olivat kunnallisneuvos Johan Henrik Liljeroos ja Julia Maria Högström. Liljeroosin isoisä Henrik Liljeroos oli perustanut Tammerkosken alajuoksulle kehruu- ja kutomatehtaan, jota Johan Henrik Liljeroos laajensi ja muutti osakeyhtiöksi nimeltä H. Liljeroos Oy.
Eino Liljeroos pääsi ylioppilaaksi 1902 ja valmistui insinööriksi 1907. Hän toimi H. Liljeroos Oy:n teknillisenä johtajana 1908–1911 ja Tampereen Pellava- ja Rautateollisuus Oy:ssä kehruuosaston insinöörinä 1911–1919 sekä kutomateollisuusosaston teknillisenä johtajana 1920–1925. Hän oli F. Klingendahl & Co Oy:n verkatehtaan isännöitsijä 1925–1938 ja Suomen Gummitehdas Oy:n teknillinen johtaja 1939–1952.
Liljeroos oli Tampereen kaupunginvaltuuston jäsenenä 1922–1924 ja 1937–1939. Hän oli Suomen työnantajain yleisen ryhmän hallituksen puheenjohtajana ja Suomen työnantajain keskusliiton hallituksen jäsenenä. Hän oli H. Liljeroos Oy:n, Oy Tammer Ab:n ja Tampereen Verkatehdas Oy:n johtokunnan puheenjohtajana sekä Suomen Gummitehdas Oy:n, Nokia Oy:n ja Suomen Kaapelitehdas Oy:n johtokunnan jäsenenä.
Eino Liljeroos oli naimisissa vuodesta 1910 Signe Margareta Nordmannin kanssa.
Teoksia

Ohjeita pellavanviljelijöille. Pellavanviljelyksen lehtisiä n:o 2. Tampereen pellavatehdas, Tampere 1920.
Pellavan korjuusta ja kuivuusta. Pellavanviljelyksen lehtisiä n:o 1. Tampereen pellavatehdas, Tampere 1920.
Tampereen Pellava- ja Rautateollisuus Oy:n raaka-ainehankinnan järjestely. Pellavanviljelyksen lehtisiä n:o 3. Tampereen pellavatehdas, Tampere 1920.
Iltahetkien mietteitä. Teollisuuden kustannus, Helsinki 1977.
Eric B. & Rakim

| Eric B>  & Rakim |
| --- | --- |

 Rakim
Tiedot
Toiminnassa:  1986–1993 2016–
Tyylilaji:  hip hop
Kotipaikka:   Long Island, New York
Laulukieli:  englanti
Jäsenet:  Eric B., Rakim
Levy-yhtiö:  4th & B'way Uni MCA
Aiheesta muualla
Kotisivut
Infobox OKNimi-testi OK: 
Eric B. & Rakim on yhdysvaltalainen hip hop -duo Long Islandista, New Yorkista. Duo koostuu Eric B:stä (syntynyt Eric Barrier) ja MC Rakimista (syntynyt William Michael Griffin, Jr.). He julkaisivat neljä albumia vuosina 1985–1992. Yhtyeen MC:tä Rakimia pidetään yhtenä kaikkien aikojen parhaimmista rap-muusikoista.
Diskografia

Paid in Full (1987)
Follow the Leader (1988)
Let the Rhythm Hit ’Em (1990)
Don’t Sweat the Technique  (1992)
Espírito Santon vaakuna

Espírito Santon vaakuna.
Espírito Santon vaakuna on lipun ohella Brasilian osavaltion Espírito Santon symboli.
Vaakunan keskellä on kuva osavaltion merkittävimmästä historiallisesta ja uskonnollisesta monumentista, Penhan konventista, joka on omistettu osavaltion suojeluspyhimykselle, Penhan neitsyelle. Vaakunan oikealla puolella on kahvipensaan oksa symboloiden osavaltion tärkeintä maataloustuotetta vuoden 1850 jälkeen ja vasemmalla puolella sokeriruo'on oksa symboloiden osavaltion tärkeintä maataloustuotetta ennen vuotta 1850. Vaakunan alapuolella on nauha, johon on kirjoitettu osavaltiolle kaksi tärkeää päivämäärää: 23. toukokuuta 1535 (portugaliksi 23 de maio de 1535), päivä jolloin Vasco Fernandes Coutinho saapui Espírito Santoon ja 12. kesäkuuta 1817 (portugaliksi 12 de junho de 1817), päivä jolloin teloitettiin Bahiassa Domingos José Martins, espíritosantolainen sankari, Brasilian itsenäistymiseen johtaneen Pernambucon vallankumouksen yksi johtajista. Vaakunan ympärillä olevat kolme tähteä edustavat naapuriosavaltioita Bahiaa, Rio de Janeiroa ja Minas Geraita.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Dubain 24 tunnin ajo 2017

Dubai Autodromen ratapiirros.
Dubain 24 tunnin ajo 2017 oli Dubain 24 tunnin ajojen 12. kerta. Kestävyysajo ajettiin Dubai Autodromessa Dubaissa Yhdistyneissä arabiemiirikunnissa. Kilpailu ajettiin 11.–13. tammikuuta 2017.
Aiheesta muualla

Viralliset kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2017 Dubai 24 Hour
Käännös suomeksi
FK Metalac Gornji Milanovac

FK Metalac Gornji Milanovac on serbialainen jalkapalloseura Gornji Milanovacista. Metalac perustettiin 12. kesäkuuta 1961. Metalac pelaa Serbian Superliigassa, joka on Serbian jalkapallon korkein taso.
FK Metalurg Skopje

| FK Metalurg Skopje |
| --- | --- |
Koko nimi:  Fudbalski klub Metalurg Skopje
Perustettu:  1964
Kaupunki:  Skopje
Kenttä:  Trening centar Petar Miloševski
– kapasiteetti:  3 000
Infobox OKNimi-testi OK: 
Fudbalski klub Metalurg Skopje (mak. ФК Металург) on skopjelainen jalkapalloseura. Metalurg on pelannut 2010–luvulla useasti Eurooppa-liigassa päästen parhaimmillaan kolmannelle karsintakierrokselle. Metalurg putosi kauden 2015–2016 jälkeen pois Pohjois-Makedonian pääsarjasta.
Eibar

| Eibar Éibar |
| --- | --- |
 Näkymä Eibariin.
 lippu:  vaakuna
 Eibar
 Koordinaatit: 43°11′0″N, 2°28′0″W 
Valtio:  Espanja
Itsehallintoalue:  Baskimaa
Maakunta:  Gipuzkoa
Comarca:  Debabarrena
Hallinto:  
 – Hallinnon tyyppi:  Kaupunki
Pinta-ala:  
 – Kokonaispinta-ala:  24,78 km²
Väkiluku (2015):  27 414
Infobox OKVirheellinen NIMI-arvo: 
Eibarin sijainti
Eibar (esp. Éibar) on kaupunki ja kunta Gipuzkoan maakunnassa Espanjan Baskimaalla. Kaupungissa on 27 414 asukasta (2015).
Kastilian kuningas Alfonso XI allekirjoitti kaupungin peruskirjan 1346. 1500-luvulta alkaen kaupungin pääasiallinen elinkeino on ollut aseteollisuus, erityisesti hienosti kaiverrettujen käsiaseiden valmistus. Kaupungissa on myös merkittävää terästeollisuutta.
Kuuluja eibarilaisia ovat muun muassa konkistadori Francisco de Ibarra ja taidemaalari Ignacio Zuloaga.
Eibarin kotijalkapalloseura on Sociedad Deportiva Eibar.
Kuvia

Kaupungintalo
San Andres eliza (Iglesia de San Andrés)
Markeskua jauregia (Palacio de Markeskua)
Coliseo antzokia (Teatro Coliseo)
Unzaga dorrea (Torre Unzaga)
Aiheesta muualla

Wikimedia Commonsissa on kuvia tai muita tiedostoja aiheesta .
Eibarin sivut (baskiksi)
Eibarin sivut Lasonetissä (baskiksi)
Eduard Novák

| Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Maa:   Tšekkoslovakia> Miesten jääkiekko. |
| --- | --- | --- | --- |
|  Hopeaa | Innsbruck 1976 | jääkiekko |  |
|  Pronssia | Sapporo 1972 | jääkiekko |  |
Eduard Novák (27. marraskuuta 1946 Buštěhrad, Tšekkoslovakia – 21. lokakuuta 2010) oli tšekkiläinen jääkiekkoilija. Pelipaikaltaan hän oli oikea hyökkääjä. Novák pelasi 560 liigaottelua ja teki 306 maalia Tšekkoslovakian mestaruussarjassa. Hän oli hyvä maalintekijä, jolla oli nopeat laukaukset. Eduard Novák pelasi yhdessä Milan Novýn ja Lubomír Bauerin kanssa Kladnossa. Novák pelasi 113 maaottelua tehden 48 maalia Tšekkoslovakian maajoukkueessa 1970-luvulla.
Seuraura

VTJ Dukla Písek 1965–1966
TJ Košice 1966–1967
TJ Kladno 1967–1980
TJ Gottwaldov 1980–1981
Klagenfurten AC 1981–1982
TJ Kladno 1982–1983
Parhaat saavutukset

jääkiekon olympiahopea 1976
jääkiekon olympiapronssi 1972
neljät jääkiekon maailmanmestaruuskisat 1971–1977
kaksi jääkiekon maailmanmestaruutta 1976, 1977
Eta Canis Majoris

Eta Canis Majoris (η Canis Majoris, η CMa) eli Aludra on Ison koiran tähtikuvion kirkkaimpia tähtiä suuruusluokallaan 2,45. Aludra on kuuma, kirkas sininen ylijättiläistähti. Tähden etäisyysarviot ovat hyvin epätarkkoja. Yleisesti käytetään epätarkkaa arviota 3 200 ± 1 800 valovuotta. Toisaalta tähti kuulunee joukkoon, joka on noin 1 760 valovuoden päässä. Absoluuttinen kirkkaus -7,51, jos etäisyys 3 200 valovuotta. Väri-indeksi B-V -0,08, spektrityyppi B5Ia. Tähden pintalämpötila on 13 500 kelviniä, ja sen kokonaissäteily, joka on enimmäkseen ultraviolettia, on noin 66 000 aurinkoa. Tähden säde on mittausten mukaan 43 aurinkoa ja massa 15 aurinkoa. Tähden ikä on 12 miljoonaa vuotta, ja se on kehittymässä nopeasti punaiseksi jättiläiseksi, eli se on "kuoleva tähti". Tähti puhaltaa tähtituulta 500 km/s. Tähti menettää tähtituulena noin miljoonasosan massastaan, ja on menettänyt noin kolmasosan. Lähellä Aludraa on optinen seuralainen tyyppiä A0V 169" päässä. Sen suunta on 285° ja näennäinen kirkkaus 6,90. Se on huomattavasti lähempänä maata kuin Aludra eikä kierrä Aludraa.
| --- | --- |
Tähdet:  Sirius, ε CMa, δ CMa, β CMa, η CMa, ζ CMa, ο2 CMa, σ CMa, κ CMa, ο1 CMa, ν2 CMa, ω CMa, θ CMa, γ CMa, ξ1 CMa, ι CMa, τ CMa, ν3 CMa, 27 CMa, λ CMa, ξ2 CMa, π CMa, 15 CMa, 145 CMa, 29 CMa, μ CMa, 10 CMa, HD 47536, 11 CMa, FR CMa, R CMa, ν1 CMa, 17 CMa, 26 CMa, 12 CMa
Eksoplaneetat:  HD 47536 b
Dubaï Flamingo

| Dubaï Flamingo |
| --- | --- |

Ohjaaja:  Delphine Kreuter
Käsikirjoittaja:  Delphine Kreuter
Tuottaja:  Paulo Branco
Säveltäjä:  Frédérick Galiay
Kuvaaja:  David Morille
Leikkaaja:   Delphine Kreuter  Carlos Madaleno  Jackie Bastide 
Lavastaja:  Fabrice Lorrain
Pääosat:   Vanessa Paradis  Sergi López  Florence Thomassin 
Valmistustiedot
Valmistusmaa:   Ranska  Portugali  Yhdistyneet arabiemiirikunnat 
Tuotantoyhtiö:   Alfama Films (Ranska)  Clap Filmes (Portugali)  e-Motion International (Yhdistyneet arabiemiirikunnat)  Jumeirah The Meydan Dubai (Yhdistyneet arabiemiirikunnat) 
Ensi-ilta:   2012-1-1818. tammikuuta 2012 (Ranska)  
Kesto:  84 minuuttia
Alkuperäiskieli:   ranska  (esiintyy myös englantia, arabiaa ja espanjaa) 
Aiheesta muualla
IMDb 
AllMovie
Infobox OKNimi-testi OK: 
Dubaï Flamingo on vuonna 2012 ensi-iltansa saanut Delphine Kreuterin ohjaama ja käsikirjoittama ranskalais-portugalilais-arabiemiirikuntalainen road movie -tyylinen draamaelokuva, jonka pääosissa ovat Vanessa Paradis, Sergi López ja Florence Thomassin. Elokuvan tuottajana oli Paulo Branco.
Juoni

Vincent (Sergi López) asuu Dubaissa. Kun hänen vaimonsa Livia (Florence Thomassin) katoaa jälkiä jättämättä, hän lähtee heti huolestuneena etsimään tätä. Livia on voinut karata toisen miehen kanssa, mutta katoamisen takana voi olla vakavakin selitys. Eräällä parkkipaikalla Vincent kohtaa nuoren naisen, Jackien (Vanessa Paradis). He löytävät nopeasti yhteisen sävelen ja alkavat yhdessä haravoida kaupungin ja autiomaan välissä seutua, missä unet ja todellisuus alkavat sulautua saumattomasti toisiinsa.
Näyttelijät

| 0 | 1 | 2 |
| --- | --- | --- |
|  Vanessa Paradis  | … |  Jackie   |
|  Sergi López  | … |  Vincent   |
|  Florence Thomassin  | … |  Livia   |
|  Pratheen Ramalingam  | … |  Victor Hugo   |
|  Claire Nebout  | … |  laulaja   |
|  Monzer Al Kodare  | … |  Mohamed   |
|  Jenilyn Belenzi  | … |  Susie   |
|  Ghaleb El Saadi  | … |  Mahmoud   |
|  Gérard Reymond  | … |  Gégé   |
|  Bernhard Roessner  | … |  Andy   |
|  Isabelle Huppert  | … |  vuohi (ääni)   |
Tuotanto

Dubaï Flamingo kuvattiin miljoonan euron budjetilla Yhdistyneissä arabiemiirikunnissa marras-joulukuussa 2010. Elokuvan tuotantoyhtiöinä olivat ranskalainen Alfama Films, portugalilainen Clap Filmes sekä arabiemiirikuntalaiset e-Motion International ja Jumeirah The Meydan Dubai. Elokuvan virallinen traileri julkaistiin 29. marraskuuta 2011.
Julkaisu

Dubaï Flamingo sai ensi-iltansa Ranskassa 18. tammikuuta 2012, oli Alfama Filmsin teatterilevittämä ja keräsi teatterikierroksensa aikana 2 801 katsojaa.
Dubaï Flamingo julkaistiin Ranskassa DVD:lle 11. lokakuuta 2012.
Aiheesta muualla

Dubaï Flamingo Alfama Filmsin sivuilla (ranskaksi)
Dubaï Flamingo Internet Movie Databasessa (englanniksi)
Dubaï Flamingo AllMoviessa. (englanniksi)
Dubaï Flamingo AlloCinéssä (ranskaksi)
Dubaï Flamingo UniFrancessa (ranskaksi)
Dubaï Flamingo JP’s Box-Officessa (ranskaksi)
Espéraza

| Espéraza |
| --- | --- |
 Dinosaurusmuseo
 vaakuna
 Espéraza
 Koordinaatit: 42°56′10″N, 2°13′17″E 
Valtio:  Ranska
Alue:  Oksitania
Departementti:  Aude
Arrondissementti:  Limoux
Pinta-ala:  
 – Kokonaispinta-ala:  10,5 km²
Väkiluku (2016):  1 934 
 – Väestötiheys:  183 as./km²
Kunnan numero:  11129
Infobox OKVirheellinen NIMI-arvo: 
Espéraza on kunta Ranskan eteläosassa Auden departementissa Oksitanian alueella. Se sijaitsee Audejoen varrella noin 21 kilometriä Limoux’n kaupungista etelään.
Espéraza on ollut huomattava hattuteollisuuden keskus. Hattujen historia kaupungissa alkaa jo 1700-luvun puolella, mutta vuodesta 1830 lähtien teollisuus kasvoi voimakkaasti. Erityisesti rautatien valmistuminen vuonna 1878 oli piristysruiske kaupungille. Vuonna 1929 hattuteollisuudessa työskenteli lähes 3 000 työntekijää 14 paikallisessa tehtaassa, ja vuonna 1949 valmistui 1 400 000 hattua. Hattujen käyttö jäi kuitenkin pois muodista ja niiden valmistus hiipui vähitellen. Nykyään Espérazassa ei valmisteta enää lainkaan hattuja, mutta muistoksi siitä on perustettu hattumuseo Musée de la chapellerie d'Espéraza.
Toinen paikkakunnan museo on paleontologinen dinosaurusmuseo Le Musée des Dinosaures.
Aiheesta muualla

Kuvia tai muita tiedostoja aiheesta Espéraza Wikimedia Commonsissa
Le Musée des Dinosaures
Captain Marvel (elokuva)
Näyttelijät

| 0 | 1 | 2 |
| --- | --- | --- |
|  Brie Larson  | … |  Carol Danvers / Vers / Kapteeni Ihme   |
|  Samuel L. Jackson  | … |  Nick Fury   |
|  Ben Mendelsohn  | … |  Talos / Keller   |
|  Djimon Hounsou  | … |  Korath   |
|  Lee Pace  | … |  Ronan Syyttäjä   |
|  Lashana Lynch  | … |  Maria Rambeau   |
|  Gemma Chan  | … |  Minn-Erva   |
|  Annette Bening  | … |  Korkein Äly, Mar-Vell / Wendy Lawson   |
|  Clark Gregg  | … |  Phil Coulson   |
|  Jude Law  | … |  Yon-Rogg   |
|  Rune Temte  | … |  Bron-Char   |
|  Algenis Pérez Soto  | … |  Att-Lass   |
|  Mckenna Grace  | … |  13-vuotias Carol Danvers   |
|  Akira Akbar  | … |  Monica Rambeau   |
|  Matthew Maher  | … |  Norex   |
|  Chuku Modu  | … |  Soh-Larr   |
|  Vik Sahay  | … |  torfalainen   |
|  Colin Ford  | … |  Steve Danvers   |
|  Kenneth Mitchell  | … |  Joseph Danvers   |
|  Pete Ploszek  | … |  Bret Johnson   |
|  London Fuller  | … |  6-vuotias Carol Danvers   |
|  Azari Akbar  | … |  5-vuotias Monica Rambeau   |
|  Robert Kazinsky  | … |  motoristi The Don   |
|  Matthew ”Spider” Kimmel  | … |  lentäjä Spider   |
|  Stephen ”Cajun” Del Bagno  | … |  lentäjä Cajun   |
|  Sharon Blynn  | … |  Soren   |
|  Auden L. Ophuls  | … |  G’iah (yhdessä Harriet L. Ophulsin kanssa)   |
|  Harriet L. Ophuls  | … |  G’iah (yhdessä Auden L. Ophulsin kanssa)   |
|  Stan Lee  | … |  mies metrossa (cameo)   |
|  Kelly Sue DeConnick  | … |  nainen metroasemalla (cameo)   |
|  Chris Evans  | … |  Steve Rogers (cameo)   |
|  Mark Ruffalo  | … |  Bruce Banner (cameo)   |
|  Scarlett Johansson  | … |  Natasha Romanoff (cameo)   |
|  Don Cheadle  | … |  James ”Rhodey” Rhodes (cameo)   |
Tuotanto > Kuvaukset

Sijaintien kuvaukset alkoivat tammikuun 2018 lopussa. Kuvauspaikoilta otetut kuvat näyttivät Larsonin vihreässä ja mustassa puvussa, perinteisen punaisen ja sinisen puvun sijasta. Feige vastasi tähän sanomalla Marvelin hyväksyvän riskin kuvien vuotamisesta seurauksena sijaintien kuvaukselle ja tunsi, että ”useimmat ihmiset ovat riittävän järjissään tietääkseen, että he näkevät kulissien takaista kuvaa, täysin ilman kontekstiä." Hän lisäsi, että iso osa elokuvan kohtauksista kuvattaisiin kyseisessä paikassa.
Kuukausi myöhemmin Gemma Chan valittiin näyttelemään Minn-Ervaa. Maaliskuun aikana Wise joutui vetäytymään roolistaan, televisiosarjan She’s Gotta Have It roolinsa kuvausaikataulun vuoksi. Seuraavana päivänä Lashana Lynch osallistui neuvotteluihin Wisen korvaajaksi. Viikkoa myöhemmin Marvel vahvisti Mendelsohnin, Lynchin, Chanin, Law’n roolivalinnat ja paljasti aiemmissa MCU-elokuvissa näytelleiden Djimon Hounsoun, Lee Pacen ja Clark Greggin palaavan Korathin, Ronan Syyttäjän ja Phil Coulsonin rooleihin. Näyttelijäkaartiin liittyivät myös Algenis Pérez Soto, Rune Temte ja Mckenna Grace. Lisäksi paljastettiin että LaFauven, Perlmanin ja Robertson-Dworetin lisäksi myös Boden, Fleck sekä Liz Flahive ja Carly Mensch ovat kreditoitu elokuvan käsikirjoittajiksi. The Hollywood Reporterin Richard Newby kommentoi, että Korathin, Ronanin ja Coulsonin (edellisissä elokuvissa esiintyneiden kuolleiden hahmojen) esiintymisen elokuvassa ”antoi MCU:ssa toisen ainutlaatuisen mahdollisuuden vahvistaa joitain hahmoja, jotka eivät näyttäneet täyttä potentiaaliansa, antamaan mahtaville näyttelijöille, erityisesti kovaonnisille roistoille, mahdollisuuden tuoda rooleistaan esille enemmän kuin mitä alkuperäinen mahdollisuus salli... Captain Marvel antaa näiden hahmojen tulla merkittävämmiksi, ja vaikka heidän kohtalonsa ovat sinetöity, heidän menneisyytensä ja tarinansa voivat muuttaa näkökulmamme heihin kokonaan.”
Varsinaiset kuvaukset alkoivat Kaliforniassa 19. maaliskuuta 2018, Guardians of the Galaxyn, Avengers: Age of Ultronin ja Doctor Strangen kanssa aiemmin työskennelleen Ben Davisin toimiessa kuvaajana. Vuoteen 1986 sijoittuva karnevaalikohtaus, jossa esiintyvät sekä Danvers että Fury, kuvattiin myöhemmin Jim Racing Clubilla, Oxnardissa. Captain Marvelin sekä muiden suuren budjetin elokuvien kuvaaminen Los Angelesissa auttoi Kalifornian verohyvitysohjelmaa nostamaan elokuvatuotantoa alueella 11,7 prosentilla 2018 ensimmäisen vuosineljänneksen aikana, mikä oli vuoden 2017 samaan ajankohtaan verrattuna ensimmäinen kaksinumeroinen kasvu tuotannossa sitten vuoden 2015 neljännen vuosineljänneksen. Kuvausten oli tarkoitus sijoittua huhtikuun aikana myös Shaver Lakeen Fresnon ulkopuolelle, mutta se viivästyy toukokuun puoleenväliin. Huhtikuun lopussa Feige ilmoitti, että kuvaukset olivat melkein puoliksi tehty. Seuraavan kuukauden aikana Annette Bening liittyi näyttelijäkaartiin. Kalifornian osuus kuvauksista päättyi 23. kesäkuuta 2018 ja tuotanto tulee siirtymään Fresnoon, Baton Rougeen ja New Orleansiin kahden viimeisen kuvausviikon ajaksi. Kuvaukset päättyivät virallisesti 6. heinäkuuta 2018.
Tuotanto > Jälkituotanto

Heinäkuussa 2018 Chuku Modun paljastettiin näyttelevän elokuvassa. Syyskuussa 2018 Entertainment Weekly paljasti ensimmäiset viralliset kuvat Danversin Kapteeni Ihmeen puvusta. Samalla paljastettiin Mendelsohnin, Lynchin, Soton ja Temten roolihahmot sekä vahvistettiin Gracen rooli nuorena Carol Danversina. Joulukuussa 2018, Marvel julkaisi elokuvan virallisen julisteen, jossa Perlman sekä Joe Shrapnel ja Anna Waterhouse olivat kreditoitu tarinan laatimisesta sekä Boden, Fleck, Robertson-Dworet, ja Jac Schaeffer käsikirjoituksesta. Schaeffer oli aiemmin palkattu tammikuussa 2018 käsikirjoittamaan Black Widow. Sarjakuvista tuttu kissaksi naamioitunut ja Danversin lemmikkinä esiintynyt flerken nimeltä Chewie (nimetty Tähtien sota -hahmo Chewbaccan mukaan), esiintyy uudella nimellä Goose. Nimi tulee elokuvan Top Gun – lentäjistä parhaat (1986) hahmon Nick ”Goose” Bradshaw’n kutsumanimestä. Goosen esittämisestä vastaa neljä oikeaa kissaa: Reggie, Archie, Rizzo ja Gonzo. Kelly Sue DeConnickilla kerrottiin olevan cameorooli. Mutta koska Larson oli allerginen kissoille, hänen kohtauksissaan Goose toteutettiin joko tietokoneanimaatiolla tai realistisena nukkena. Helmikuussa 2019 Akira Akbarin paljastettiin näyttelevän Monica Rambeau’ta, joka on elokuvassa vasta lapsi. Lisäksi Beningin ja Law’n vahvistettiin näyttelevän Ylintä Tajuntaa (elokuvassa Korkeinta Älyä) ja komentaja Yon-Roggia. Visuaalisten efektien luomisesta vastasivat Animal Logic, Cantina Creative, Digital Domain, Framestore, Industrial Light & Magic, Lola VFX, Luma Pictures, RISE, Rising Sun Pictures, Scanline VFX ja Trixter, Lola VFX:n toteuttaessa myös Jacksonin ja Greggin näyttämisen nuoremmilta.
Musiikki

Toukokuussa 2018 Clark Gregg vihjaili elokuvan soundtrackin sisältävän lauluja 1990-luvulta. Seuraavan kuukauden aikana Pinar Toprakin paljastettiin säveltävän elokuvan musiikki, mikä tekisi hänestä ensimmäisen naispuolisen säveltäjän MCU-elokuville.
Markkinointi

Vuoden 2017 San Diego Comic-Conissa näytettiin elokuvaa varten tehtyä kosenptitaidetta. Kesäkuussa 2018 Feige paljasti ensimmäinen kuvan Larsonista Danversin roolissa CineEurope-tapahtumassa.
Ensimmäinen traileri esitettiin 18. syyskuuta 2018 Good Morning America -ohjelmassa. Sitä katsottiin ensimmäisten 24 tunnin aikana 109 miljoonaa kertaa, mikä teki siitä 11. eniten siinä ajassa katsotun trailerin. Toinen traileri julkaistiin 3. joulukuuta 2018, Washington Redskinsin ja Philadelphia Eaglesin välisen Monday Night Football -ottelun puoliajalla.
Julkaisu

Captain Marvel sai ensiesityksensä Lontoossa 4. maaliskuuta 2019. Suomessa elokuva sai ensi-iltansa 6. maaliskuuta 2019 ja Yhdysvalloissa 8. maaliskuuta 2019. Alkuperäinen suunniteltu ensi-ilta oli 6. heinäkuuta 2018, ennen kuin helmikuussa 2015 ensi-iltaa siirrettiin Spider-Man: Homecomingin sovittamiseksi julkaisuaikatauluun ja uudeksi päivämääräksi ilmoitettiin 2. marraskuuta 2018. Lokakuussa 2015 ensi-iltaa siirrettiin jälleen Ant-Man and the Waspin sovittamiseksi aikatauluun.
Julkaisu > Kotimedia

Captain Marvel oli ensimmäinen Walt Disney Studios Motion Picturesin levittämä elokuva, jota ei julkaistu Pohjois-Amerikassa Netflixissä, Disneyn päätettyä Netflixin kanssa sopimansa lisensointisopimuksen vuoden 2019 aikana. Disney+ oli Yhdysvalloissa ainoa tilausvideopalvelu, johon Captain Marvel tuli katsottavaksi.
Jatko-osa

The Marvels sai ensi-iltansa Suomessa 8. marraskuuta 2023 ja Yhdysvalloissa 10. marraskuuta 2023. Elokuvan ohjasi Nia DaCosta, ja käsikirjoitti Megan McDonnell. Larson palasi rooliinsa, minkä lisäksi Teyonah Parris ja Iman Vellani palasivat Disney+-sarjoista WandaVision (2021) ja Ms. Marvel (2022) näyttelemään aikuista Monica Rambeau’ta ja Kamala Khania / Neiti Ihmettä. Zawe Ashton näyttelee elokuvan roistoa, Dar-Bennia.
Huomioita

↑  Jonka aktivoituminen näytettiin elokuvassa Avengers: Infinity War (2018).
↑  Anthony ja Joe Russo ohjasivat kohtauksen johdatukseksi Avengers: Endgamen (2019) tapahtumiin.
Aiheesta muualla

Wikimedia Commonsissa on kuvia tai muita tiedostoja aiheesta .
Captain Marvel Internet Movie Databasessa (englanniksi)
Elokuvan traileri YouTubessa (englanniksi)
Brie Larson mainostamassa Captain Marvelia vuoden 2016 San Diego Comic-Con Internationalissa
Elokuvan ohjaajat, Ryan Fleck ja Anna Boden, Pentagonissa maaliskuussa 2019.
Elisabet II:n kruunajaiset

| Elisabet II:n kruunajaiset> Coronation of Elizabeth II |
| --- | --- |
 Virallinen kruunajaiskuva
Tyyppi:  Kruunajaiset
Päivämäärä:  2. kesäkuuta 1953
Tapahtumapaikka:   Westminster Abbey
Viimeisen kerran:  Yrjö VI ja Elisabet   (12. toukokuuta 1937)
Seuraavan kerran:  Charles III ja Camilla   (6. toukokuuta 2023)
Osallistujia:  8,251
Elisabet II kruunattiin Yhdistyneen kuningaskunnan ja muiden Kansainyhteisön valtakuntien eli Commonwealth realmien kuningattareksi 2. kesäkuuta 1953 Westminster Abbeyssa Lontoossa. Hän nousi valtaistuimelle 25-vuotiaana isänsä Yrjö VI:n kuoltua 6. helmikuuta 1952. Kruunajaiset pidettiin yli vuotta myöhemmin, koska perinteen mukaan hallitsijan kuoltua on annettava riittävä aika kulua. Se antoi myös suunnittelukomiteoille riittävästi aikaa valmistautua seremoniaan. Kruunajaisseremonian aikana Elisabet vannoi valan, voideltiin pyhällä öljyllä, ja kruunattiin Yhdistyneen kuningaskunnan, Kanadan, Australian, Uuden-Seelannin, Etelä-Afrikan, Pakistanin ja Ceylonin (nykyinen Sri Lanka) kuningattareksi.
Kruunajaiset olivat historian ensimmäiset, jotka televisioitiin kokonaan. Elisabetin kruunajaiset olivat 1900-luvun neljännet ja viimeiset brittiläiset kruunajaiset. Sen arvioitiin maksaneen 1,57 miljoonaa Englannin puntaa (noin 43 427 400 puntaa vuonna 2019).
Aiheesta muualla

Kuvia tai muita tiedostoja aiheesta Elisabet II:n kruunajaiset Wikimedia Commonsissa